Réttað yfir fyrrverandi IRA-liða vegna morða John Downey leiddur af lögreglu á Norður-Írlandi . Eitt ódæðið sem hann er sakaður um beindist að vörðum Bretadrottningar . Vísir / Getty Réttað verður yfir fyrrverandi IRA-liða vegna sprengjuárásar á tvo hermenn árið 1972 . Eftir friðarsamkomulagið 1998 var 200 IRA-liðum heitið friðhelgi . Mál Downeys og útganga Bretlands úr ESB er vatn á myllu öfgahópa í landinu . John Downey , 67 ára maður sem grunaður er um morð á tveimur breskum hermönnum árið 1972 , gaf sig fram við lögregluna á Írlandi fyrr í mánuðinum og var í kjölfarið framseldur til Norður Írlands . Downey var meðlimur í hryðjuverkasamtökunum IR A og er einnig grunaður um fleiri ódæði . Á þriðjudag ákvað dómari að Downey yrði í varðhaldi fram að réttarhöldum enda væri mikil hætta á að hann reyndi að flýja . Þann 25. ágúst árið 1972 voru hermennirnir Alfred Johnston og James Eams að skoða bifreið á Irvinestown-veginum , nálægt Cherrymount í suðvesturhluta Norður Írlands , þegar hún sprakk og þeir létust báðir . Þetta var á mestu átakatímunum sem vörðu í 30 ár , eða allt þar til friðarsamkomulag var gert árið 1998 . Downey , sem búsettur hefur verið á Írlandi undanfarna áratugi , var einn af þeim 200 liðsmönnum IRA sem Tony Blair , þáverandi forsætisráðherra og Gerry Adams , leiðtogi Sinn Fein , stjórnmálaarms IRA , sömdu um að yrðu ekki ákærðir fyrir glæpi sína . Þegar íhaldsstjórn Davids Cameron komst til valda árið 2010 var þetta samkomulag sett í uppnám . Árið 2013 var Downey kærður fyrir tvær sprengjuárásir í Hyde Park og Regent’s Park í Lundúnum þann 20. júlí árið 1982 , þar sem 11 hermenn létust . Downey mætti fyrir réttinn í Lundúnum en málinu var vísað frá þar sem lögregluyfirvöld á Norður-Írlandi höfðu fullvissað hann um að ekkert yrði aðhafst gegn honum á grundvelli samkomulagsins Haustið 2018 gáfu lögregluyfirvöld á Norður-Írlandi út evrópska handtökutilskipun á hendu r Downey fyrir morðin frá árinu 1972 . Á sama tíma höfðuðu fjölskyldur hermannanna í Lundúnum einkamál á hendur honum . Opinber beiðni um framsal frá Írlandi barst hæstaréttinum í Dyf linni 5. nóvember og var Downey handtekinn í Donegal sama dag en settur í stofufangelsi á meðan framsalsbeiðnin var í vinnslu . Í mars úrskurðaði hæstiréttur að framsal væri mögulegt og í október var hann framseldur . Sinn Fein hafa haldið uppi vörnum fyrir Downey og segja framsalið brjóta í bága við friðarsamkomulagið . Einnig að Downey sjálfur hafi átt þátt í því að samkomulagið var gert árið 1998 . „ Það er ljóst að breska ríkisstjórnin vinnur þetta mál í slæmri trú . Downey ætti að vera heima í Donegal með fjölskyldu sinni , “ sagði Frankie Molloy , þingmaður flokksins . Segja þeir málið skapa hættulegt fordæmi fyrir frekari ákærur . Sambandssinnar fagna hins vegar framsalinu og segja að löngu sé kominn tími á réttlæti fyrir fjölskyldur hermannanna . Þó að friðarsamkomulagið 1998 hafi verið bylting í samskiptum kaþólikka og mótmælenda á Norður-Írlandi má lítið út af bera til að átök blossi ekki upp á ný . Hafa ber í huga að enn eru voðaverk stunduð í landinu af skæruliðahópum , til að mynda af NIRA , sem lýsa sér sem arftaka IRA og hafa meðal annars sprengt á Norður-Írlandi og Englandi . Væntanleg útganga Bretlands úr Evrópusambandinu hefur verið vatn á myllu slíkra hópa og hafa þeir heitið árásum á landamæraverði og aðrar stofnanir sem hindra frjálsar samgöngur og verslun á milli norðurs og suðurs . Forsætisráðherrann varaði jafnframt við því að ef bresk stjórnvöld færu þá leið gæti það grafið undan stöðu Skotlands sem hluta af hinu sameinaða konungdæmi .